Воля Бога – да спазнання, спасціжэння прыгажосці Ядвіга Іванаўна Рай з'яўляецца спадзвіжніцай ксяндза-пробашча Уладыслава Завальнюка ў прапагандзе пешых пілігрымак, чыстага посту, здаровага ладу жыцця. Яе можна па праву назваць прадстаўніцай народнай дыпламатыі, бо яна з беларускай дэлегацыяй ўдзельнічала ў пілігрымцы на Святую Зямлю ў 2011 годзе, калі ў храме Pater Noster у Ерузалеме была ўмацавана дошка з малітвай “Ойча наш” на беларускай мове. Спадарыня Ядвіга суправаджала пілігрымаў і той момант, калі 27 чэрвеня 2014 года ў Назарэце быў асвечаны абраз – мазайка Маці Божай Будслаўскай.